[bookmark: _GoBack]Междуучилищна дейност „Покажи ми на какво играете у вас“ събра деца за игри, забавления и нови приятелства
На 23.12.2025 г. в рамките на проект „Рамо до рамо по дирите на достойни предци“, проект № BG05SFPR001-1.004-0056-C01, се проведе междуучилищната дейност „Покажи ми на какво играете у вас“ в детската градина в с. Макариополско. В нея се включиха деца и ученици от ОУ „Д-р Петър Берон“ – с. Плъстина и ДГ „Първи юни“ – с. Макариополско.
Събитието беше организирано със съдействието на партньорите по проекта – Сдружение „Централен полицейски таекуон-до клуб“ и сдружение „Младежки спортен клуб Варна“, които подкрепят реализирането на дейностите, насочени към общуването и съвместните преживявания на децата.
По време на срещата участниците представиха любими игри, които играят със своите приятели и семейства. Скоро след началото всички се включиха в общи занимания, изпълнени с много движение, смях и настроение. Децата с лекота преодоляха първоначалното притеснение и започнаха да играят заедно, като споделяха идеи и се подкрепяха взаимно.
Особен интерес предизвикаха игрите, които изискваха работа в екип и бързи реакции. Те дадоха възможност на участниците да се опознаят по-добре и да открият, че независимо откъде идват, всички обичат да се забавляват, да се състезават и да печелят нови приятели.
Срещата премина в приятелска атмосфера и остави много положителни емоции у децата. Те си тръгнаха с нови впечатления, споделени моменти и очакване за следващите съвместни дейности по проекта.
Инициативата още веднъж показа колко лесно играта събира децата и създава условия за общуване, сътрудничество и изграждане на нови приятелства.
